Blakusparādība

Blakusparādība vai blakusefekts ir medikamentu vai citu bioloģiski aktīvu vielu izraisīta iedarbība, kas nav šīs vielas paredzētā iedarbība. Lai gan ar šo terminu parasti tiek raksturota negatīva iedarbība, blakusparādības var būt arī pozitīvas (terapeitiskas). Tās var būt atšķirīga biežuma (no ļoti biežām, kas izpaužas vairāk kā 1⁄10 gadījumu, līdz ļoti retām, kas izpaužas mazāk kā 1⁄10000 gadījumu). Dažādiem cilvēkiem un to grupām vienu un to pašu vielu blakusparādības un to biežums var atšķirties, kas rada sarežģījumus medikamentu izstrādē.

Kategorija:Zāles
Kategorija:Bioloģiski aktīvas vielas